《秋怀 其五》
明代·黄圣期

芝房桂阁对妆楼，碧沼芙蓉引御沟。辇道乍临仙佩迥，炉烟细驻画帘秋。

晨鸦每带昭阳色，夕兔长添永巷愁。闻道深居饶上理，悬知宵旰独先忧。

作者简介：黄圣期，初名希睿，字逢一，号济石。顺德人。维贵子。明神宗万历三十八年（一六一〇）进士。授户部主事。寻移疾归，卒年甫三十六。有《春晖堂稿》。清温汝能《粤东诗海》卷四四有传。